Κατάλογοι ελέγχου για τη διαχείριση ασφάλειας

Eγκαταστάσεις Kατώτερης Bαθμίδας (ΚΥΑ 172058/2016)

2023

Περιεχόμενα

[Εισαγωγή 2](#_Toc148898258)

[Κατάλογος ελέγχου για την Πολιτική Πρόληψης Μεγάλων Ατυχημάτων εγκαταστάσεων κατώτερης βαθμίδας 4](#_Toc148898259)

[Κατάλογος ελέγχου για την οργάνωση της διαχείρισης ασφάλειας εγκαταστάσεων κατώτερης βαθμίδας 5](#_Toc148898260)

# Εισαγωγή

Για τις εγκαταστάσεις Κατώτερης Βαθμίδας που υπάγονται στην ΚΥΑ 175058/2016 (βλ. παραπάνω «Προβλέψεις Νομοθεσίας»), ζητείται ρητά η υποβολή Έκθεσης Πολιτικής Πρόληψης Μεγάλων Ατυχημάτων (ΕΠΠΜΑ) για την εξειδίκευση της οποίας στην ΚΥΑ δεν περιλαμβάνεται αναλυτική αναφορά, ανάλογη με αυτήν που ζητείται για τις εγκαταστάσεις Ανώτερης Βαθμίδας (Μελέτη Ασφάλειας). Εκ παραλλήλου ορίζεται ότι η ΠΠΜΑ θα πρέπει να διασφαλίζει υψηλό επίπεδο προστασίας και να είναι ανάλογη προς τους κινδύνους μεγάλου ατυχήματος, τις δραστηριότητες και την πολυπλοκότητα της εγκατάστασης και συνεπώς επαφίεται στα κράτη-μέλη η ευθύνη να ορίσουν κατάλληλο κανονιστικό πλαίσιο, με βάση την αρχή της επικουρικότητας, ώστε να τηρούνται οι ως άνω κατευθύνσεις.

Μολονότι οι μικρότερες ποσότητες επικίνδυνων ουσιών της Κατώτερης Βαθμίδας συνδέονται με μικρότερους κινδύνους, τα επίπεδα επικινδυνότητας είναι συνάρτηση της φύσης και της ποσότητας των αποθηκευόμενων ουσιών, αλλά και της θέσης της εγκατάστασης, καθώς και της ικανότητας της επιχείρησης στη διαχείριση κινδύνου. Επομένως, οι εγκαταστάσεις Κατώτερης Βαθμίδας ενδέχεται να παρουσιάζουν μεγάλη επικινδυνότητα.

Από την εμπειρία εφαρμογής της οδηγίας Seveso στην ΕΕ (βλ. παραπάνω «Εμπειρία από Χώρες της ΕΕ»), στην πλειοψηφία των κρατών-μελών έχει θεσπιστεί η απαίτηση εκπόνησης Συστήματος Διαχείρισης Ασφάλειας (ΣΔΑ), λιγότερου απαιτητικού σε σχέση με το αναφερόμενο για εγκαταστάσεις Ανώτερης Βαθμίδας, ενώ επιπρόσθετα σε πολλά κράτη-μέλη ζητείται Μελέτη Ασφάλειας, με μειωμένες όμως απαιτήσεις σε σχέση με τα οριζόμενα του άρθρου 9 της οδηγίας για τις εγκαταστάσεις Ανώτερης Βαθμίδας.

Με βάση τα παραπάνω και στο πλαίσιο έργων που ανέθεσε το Υπουργείο Εργασίας σε πανεπιστημιακά και ερευνητικά ιδρύματα από το 2008 και μετά, αναπτύχθηκε Μεθοδολογία Αξιολόγησης των Εκθέσεων Κοινοποίησης Στοιχείων για τις εγκαταστάσεις Κατώτερης Βαθμίδας, στην οποία εξειδικεύεται η εφαρμογή της Διαχείρισης Ασφάλειας ανάλογα με τους κινδύνους που απορρέουν από την αποθήκευση επικίνδυνων ουσιών στις εν λόγω εγκαταστάσεις. Η ως άνω Μεθοδολογία Αξιολόγησης αναπτύχθηκε στο πλαίσιο προγραμμάτων που ανατέθηκαν από το Υπουργείο Εργασίας το 2008, το 2012 και το 2016 από κοινού στα Ιδρύματα Εθνικό Μετσόβιο Πολυτεχνείο (ΕΜΠ), ΕΚΕΦΕ «ΔΗΜΟΚΡΙΤΟΣ» και Πολυτεχνείο Κρήτης και ακολούθως το 2019 και το 2021 σε προγράμματα που ανατέθηκαν στο ΕΜΠ. Για το ΕΜΠ Επιστημονικοί Υπεύθυνοι σε επί μέρους προγράμματα ήταν οι **Καθηγητές Νικόλαος - Χρήστος Μαρκάτος, Ιωάννης Ζιώμας και Νικόλαος Μαρμαράς**, για το ΕΚΕΦΕ «ΔΗΜΟΚΡΙΤΟΣ» ο **Δρ. Ιωάννης Παπάζογλου** και η **Δρ. Όλγα Ανεζίρη** και για το Πολυτεχνείο Κρήτης ο **Δρ. Γεώργιος Παπαδάκης**.

**Επισημαίνεται ότι η μεθοδολογία αυτή αφορά αποκλειστικά σε θέματα αρμοδιότητας του Υπουργείου Εργασίας, όπως αυτές προσδιορίζονται στην ΚΥΑ 172058/2016.**

Από την αξιολόγηση Εκθέσεων Κοινοποίησης Στοιχείων εγκαταστάσεων κατώτερης βαθμίδας στο πλαίσιο των παραπάνω προγραμμάτων διαπιστώθηκαν σε ορισμένες περιπτώσεις ελλείψεις που αφορούσαν είτε στην απουσία ΠΠΜΑ, είτε στην απουσία ενός ΣΔΑ που να περιλαμβάνει βασικά θέματα όπως η οργάνωση ασφάλειας, γραπτές διαδικασίες ασφάλειας, σχεδιασμό έκτακτης ανάγκης κ.ά.

**Με βάση την ως άνω μεθοδολογία, δίδονται στους ακόλουθους καταλόγους ελέγχου οδηγίες για τη διαχείριση ασφάλειας για τις εγκαταστάσεις Κατώτερης Βαθμίδας για θέματα αρμοδιότητας του Υπουργείου Εργασίας και Κοινωνικής Ασφάλισης.**

# Κατάλογος ελέγχου για την Πολιτική Πρόληψης Μεγάλων Ατυχημάτων εγκαταστάσεων κατώτερης βαθμίδας

| **Έλεγχος** | ***Οδηγίες*** | ***ΝΑΙ*** | ***ΟΧΙ*** | ***Σε εκκρεμότητα*** |
| --- | --- | --- | --- | --- |
| **Η ΠΠΜΑ έχει εγκριθεί από τον Υπεύθυνο της εγκατάστασης;** | *Η ΠΠΜΑ πρέπει να είναι υπογεγραμμένη οπωσδήποτε από τον υπεύθυνο της εγκατάστασης.* |  |  |  |
| **Αναφέρεται ρητά σε πρόληψη Β.Α.Μ.Ε.;** | *Απαιτείται ρητή αναφορά σε Β.Α.Μ.Ε. και δεν επαρκεί μια πολιτική που καλύπτει εν γένει θέματα περιβάλλοντος και ασφάλειας.* |  |  |  |
| **Περιέχει δεσμεύσεις για συμμόρφωση με τη νομοθεσία και τις απαιτήσεις αρμόδιων φορέων;** | *Η συμμόρφωση με τη νομοθεσία, αλλά και με τις απαιτήσεις των αρμόδιων φορέων που αποσκοπούν στην εξειδίκευσή της στις ιδιαιτερότητες της εγκατάστασης, αποτελεί βασικό μέρος της ΠΠΜΑ.* |  |  |  |
| **Περιέχει δεσμεύσεις για τη διάθεση των απαραίτητων πόρων σε προσωπικό και εξοπλισμό;** | *Η διάθεση των απαραίτητων πόρων αποτελεί απαραίτητη προϋπόθεση για την άσκηση της όποιας πολιτικής ασφάλειας.* |  |  |  |
| **Περιέχει δεσμεύσεις για τη διενέργεια περιοδικών ελέγχων σε θέματα ασφάλειας;** | *Η δέσμευση για τη διενέργεια ελέγχων, αλλά και η αναφορά στη διασφάλιση της ανεξαρτησίας τους, αποτελεί βασικό πυλώνα μιας ολοκληρωμένης πολιτικής ασφάλειας.* |  |  |  |
| **Περιέχει δεσμεύσεις για την πληροφόρηση/γνωστοποίηση της ΠΠΜΑ και του ΣΔΑ σε εργαζομένους και λοιπούς εμπλεκόμενους;** | *Όλοι οι ενδιαφερόμενοι, από τους μόνιμους εργαζόμενους, τους εργαζόμενους των εργολάβων, μέχρι τους συνεργάτες και επισκέπτες, θα πρέπει να γνωρίζουν για τους κινδύνους στους οποίους εκτίθενται με την παρουσία τους στην εγκατάσταση.* |  |  |  |

# Κατάλογος ελέγχου για την οργάνωση της διαχείρισης ασφάλειας εγκαταστάσεων κατώτερης βαθμίδας

| **Έλεγχος** | ***Οδηγίες*** | ***ΝΑΙ*** | ***ΟΧΙ*** | ***Σε εκκρεμότητα*** |
| --- | --- | --- | --- | --- |
| **Οργάνωση Ασφάλειας - Διαδικασίες** | |  |  |  |
| **Είναι καθορισμένες οι αρμοδιότητες του προσωπικού που σχετίζεται με την ασφάλεια;** | *Η περιγραφή αρμοδιοτήτων πρέπει να είναι αναλυτική, ώστε να μην υπάρχουν κενά ή αντικρουόμενες αρμοδιότητες.* |  |  |  |
| **Υπάρχει καθορισμένο και μόνιμο προσωπικό που αναλαμβάνει την πυρασφάλεια;** | *Το προσωπικό που έχει την ευθύνη της πυρασφάλειας θα πρέπει να είναι μόνιμο. Στην περίπτωση εγκαταστάσεων με μικρό αριθμό εργαζομένων, θα πρέπει να λαμβάνονται πρόσθετα οργανωτικά μέτρα, όπως η παροχή πρόσθετης εκπαίδευσης και η συχνή διεξαγωγή ασκήσεων.* |  |  |  |
| **Υπάρχει αναφορά στην εμπειρία και εκπαίδευση του ως άνω κρίσιμου προσωπικού;** | *Το προσωπικό που έχει την ευθύνη της πυρασφάλειας θα πρέπει να διαθέτει ανάλογη ικανότητα και εμπειρία και να εκπαιδεύεται κατά προτεραιότητα.* |  |  |  |
| **Υπάρχουν Εγχειρίδια Ασφάλειας;** | *Οι γραπτές διαδικασίες και γενικότερα τα Εγχειρίδια Ασφάλειας θα πρέπει να καλύπτουν όλα τα σημαντικά θέματα ασφάλειας, σε όλες τις φάσεις λειτουργίας και να υπόκεινται σε περιοδική επανεξέταση.* |  |  |  |
| **Υπάρχει αναφορά σε γραπτές διαδικασίες (π.χ. για θερμές εργασίες);** | *Για εργασίες που είτε λόγω νομοθετικών απαιτήσεων, είτε ως εφαρμογή καλής πρακτικής εφαρμόζεται η πρακτική των «αδειών εργασίας» (π.χ. άδειες θερμής, εργασία σε «κλειστό-περιορισμένο» χώρο, κ.ά.), θα πρέπει να υπάρχουν και να τηρούνται γραπτές διαδικασίες ασφάλειας.* |  |  |  |
| **Υπάρχει αναφορά σε γραπτή διαδικασία για εργασίες από εξωτερικούς εργολάβους;** | *Συνιστάται η εκπόνηση γραπτής διαδικασίας για την επιλογή και διαχείριση των εξωτερικών εργολάβων στην οποία να προσδιορίζεται η πολιτική της εταιρείας σε όλα τα σχετικά θέματα, όπως οι προϋποθέσεις για τη συμπλήρωση των συνεργείων, η εγκατάσταση και η επίβλεψη του εργολάβου, η εκπαίδευση, η παροχή Μέσων Ατομικής Προστασίας (ΜΑΠ), κ.ά.*  *Βλ. και* [*B.A.M.E. Ειδικά θέματα: Διαχείριση υπεργολάβων*](https://eseveso.yae.gov.gr/vame-eidika-themata/diacheirisi-ypergolavon/) |  |  |  |
| **Συνδέονται οι αλλαγές στην εγκατάσταση με μέτρα πρόληψης B.Α.Μ.Ε.;** | *Οι αλλαγές στον εξοπλισμό ή την οργάνωση θεωρείται ότι αποτελούν από τις πιο συχνές αιτίες ατυχημάτων. Συχνά μάλιστα κάποιο ατύχημα μπορεί να οφείλεται σε αλλαγή που έγινε στο παρελθόν, αλλά δεν κοινοποιήθηκε και δεν καταγράφηκε.* *Εξετάζονται όλες οι αλλαγές που αφορούν σε οργάνωση, διεργασίες, υλικά, εξοπλισμό, λογισμικό, σχεδιασμό ή εξωτερικές συνθήκες που είναι ικανές να προκαλέσουν B.Α.Μ.Ε.* |  |  |  |
| **Προβλέπεται καταγραφή συμβάντων και διερεύνηση των αιτίων τους;** | *Η συστηματική καταγραφή και ανάλυση των παρ’ ολίγον ατυχημάτων θέτει τις βάσεις για την οικοδόμηση συστήματος ασφάλειας προσαρμοσμένου στις συνθήκες της εγκατάστασης.* |  |  |  |
| **Υπάρχει αναφορά σε ενημέρωση της εταιρείας σε θέματα ασφάλειας;** | *Οι υπεύθυνοι θα πρέπει να είναι πάντα ενήμεροι για τους κινδύνους σε παρόμοιες εγκαταστάσεις και τις νέες τεχνικές γνώσεις και πρακτικές αντιμετώπισης.* |  |  |  |
| **Προβλέπονται εσωτερικές επιθεωρήσεις ασφάλειας;** | *Οι επιθεωρήσεις του εξοπλισμού και των συστημάτων ασφάλειας θα πρέπει να γίνονται από ανεξάρτητα από την παραγωγή τμήματα ή από εξωτερικούς επιθεωρητές.* |  |  |  |
| **Εσωτερικό Σχέδιο Έκτακτης Ανάγκης** | |  |  |  |
| **Υπάρχει γραπτό Εσωτερικό Σχέδιο Έκτακτης Ανάγκης (EΣΕΑ) και είναι αναθεωρημένο;** | *Το ΕΣΕΑ πρέπει να περιλαμβάνει το σύνολο των δράσεων και ενεργειών για την αντιμετώπιση έκτακτων καταστάσεων και να αναθεωρείται σε τακτά διαστήματα ή όταν προκύπτει ανάγκη διορθωτικών αλλαγών.*  *Βλ. επίσης και* [*B.A.M.E. Ειδικά θέματα: Σχέδιο Εκκένωσης*](https://eseveso.yae.gov.gr/vame-eidika-themata/schedio-ekkenosis/) |  |  |  |
| **Περιλαμβάνει Ομάδα Έκτακτης Ανάγκης, μέτρα και προβλέψεις για το συντονισμό και την επικοινωνία;** | *Η Ομάδα Έκτακτης Ανάγκης θα πρέπει να διαθέτει μόνιμο προσωπικό με ανάλογη ικανότητα, εμπειρία και εκπαίδευση (συνήθως αναφέρεται η Ομάδα Πυροπροστασίας). Θα πρέπει να περιγράφονται ο ρόλος της και οι επιμέρους ρόλοι, καθώς και τα μέσα ενδοεπικοινωνίας που θα χρησιμοποιηθούν σε εκδήλωση ατυχήματος για το συντονισμό του προσωπικού.* |  |  |  |
| **Περιλαμβάνει τα μέσα πυρόσβεσης και πυροπροστασίας;** | *Αφορά στα μέσα ενεργητικής πυροπροστασίας αναλόγως του είδους της εγκατάστασης, όπως συστήματα σήμανσης συναγερμού, συστήματα πυρανίχνευσης, μέσα πυρόσβεσης και άλλα μέσα (φορητά μέσα πυρόσβεσης, πυροσβεστικό δίκτυο, σύστημα sprinklers, ενδεχομένως κινητές κουρτίνες, σύστημα ψύξης δεξαμενών, κ.λπ.).* |  |  |  |
| **Προβλέπονται εφεδρικές παροχές και υπηρεσίες (αφρός, Η/Ζ, εφεδρικές αντλίες, κ.ά.);** | *Οι εφεδρικές παροχές αφορούν σε δεξαμενή νερού πυρόσβεσης, Η/Ζ, εφεδρικές αντλίες, αφρό, κ.ά.* |  |  |  |
| **Εκπαίδευση – Μέσα Ατομικής Προστασίας (ΜΑΠ)** | |  |  |  |
| **Υπάρχει αναφορά σε εκπαίδευση για Β.Α.Μ.Ε. στο μόνιμο προσωπικό της εγκατάστασης, σε νέους και εποχικούς εργαζόμενους καθώς και μέριμνα για το προσωπικό των εξωτερικών εργολάβων;** | *Η παροχή εκπαίδευσης πρέπει να είναι μια συνεχής διαδικασία και να παρέχεται ανά τακτά διαστήματα ή εκτάκτως σε νεοπροσληφθέντες ή εποχικούς εργαζόμενους και όταν υπάρχουν αλλαγές στον εξοπλισμό, την οργανωτική δομή και το νομοθετικό πλαίσιο. Επίσης, πρέπει να λαμβάνεται υπόψη ότι το προσωπικό των εργολάβων, πέραν της γενικής κατάρτισης, δεν έχει εκπαιδευτεί στους ειδικούς κινδύνους και συνθήκες κάθε εγκατάστασης.* |  |  |  |
| **Η εκπαίδευση περιλαμβάνει την ενημέρωση για τους κινδύνους που μπορεί να οδηγήσουν σε B.Α.Μ.Ε., τα μέτρα πρόληψης, τα μέτρα προστασίας, το Σχέδιο Έκτακτης Ανάγκης και τη χρήση των ΜΑΠ;** | *Η εκπαίδευση πρέπει να περιλαμβάνει θέματα όπως: αναγνώριση κινδύνων που μπορούν να οδηγήσουν σε B.Α.Μ.Ε., διαδικασίες λειτουργίας και ασφάλειας, κανονισμοί ασφάλειας και Δελτία Δεδομένων Ασφάλειας (SDS), διαδικασίες ειδικών εργασιών που απαιτούν άδεια, χρήση ΜΑΠ, Σχέδιο Έκτακτης Ανάγκης, Σχέδιο Εκκένωσης της εγκατάστασης, παροχή πρώτων βοηθειών, τα διδάγματα τύπου «Lessons learned» από ατυχήματα και παρ’ ολίγον ατυχήματα που δυνητικά οδηγούν σε B.Α.Μ.Ε.* |  |  |  |
| **Υπάρχει αναφορά στη χρήση κατάλληλων ΜΑΠ ως μέσου προστασίας του προσωπικού πρώτης γραμμής ή κατά περίπτωση του συνόλου του προσωπικού, των επισκεπτών και του προσωπικού εξωτερικών εργολάβων σε περίπτωση B.Α.Μ.Ε.;** | *Η χρήση κατάλληλων ΜΑΠ αποτελεί απαραίτητη προϋπόθεση για την ασφάλεια του προσωπικού και κατά συνέπεια για την αποτελεσματική καταστολή του ατυχήματος. Σε περιπτώσεις περιστατικού με έκλυση τοξικών ρύπων, θα πρέπει να είναι διαθέσιμες προσωπίδες προστασίας αναπνοής για το σύνολο του προσωπικού και των συνεργατών/ επισκεπτών και να είναι άμεσα προσβάσιμες κατά την εκδήλωση του ατυχήματος.* |  |  |  |
| **Προβλέπονται ασκήσεις εφαρμογής του Σχεδίου Έκτακτης Ανάγκης, αντιμετώπισης πυρκαγιάς και παροχής πρώτων βοηθειών;** | *Η κοινή άσκηση με το Πυροσβεστικό Σώμα (ΠΣ) αποβλέπει αφενός στη βελτίωση της απόδοσης των μέσων της εγκατάστασης και αφετέρου στη βελτίωση συνεργασίας εν όψει πιθανής κλήσης του ΠΣ.* *Ασκήσεις για παροχή πρώτων βοηθειών επί του πεδίου πρέπει να γίνονται με τη συμμετοχή του ΕΚΑΒ ή με άλλο ισοδύναμο επαγγελματικό φορέα παροχής υπηρεσιών υγείας (όπως του τοπικού νοσοκομείου).* |  |  |  |